Mannen ble pågrepet og er fraktet til politihuset i Telemark Foto: Egil Blomsø

Foreslår å legge ned ni lensmannskontor i Telemark

Hvis styringsgruppa i Sør-Øst politidistrikt får det som de vil, blir antall lensmannskontorer i fylket halvert innen få år.

Styringsgruppa i Sør-Øst politidistrikt vil ifølgePolitiforum.nolegge frem et forslag for hvordan det nye politidistriktet kan se ut i fremtiden.

Sør-Øst politidistrikt består av Telemark, Vestfold og Buskerud.

Vil legge ned ni

I forslaget kommer det blant annet frem at man vil legge ned ni av de nåværende lensmannskontorene i Telemark.

Drangedal, Fyresdal, Bamble, Hjartdal, Nissedal, Seljord, Nome, Tokke og Siljan er alle kommuner som mister sine lensmannskontor i forslaget.

Syv igjen

Hvis forslagt blir vedtatt vil hele Telemark fylke totalt ha syv lensmannskontor: Grenland, Kragerø, Midt-Telemark (Bø, Sauherad og Nome), Kviteseid, Vinje, Notodden og Rjukan.

Kommende uke skal forslaget drøftes med ordførere, før politimesteren skal komme med sin tilrådning i oktober. Det kan derfor komme endringer i forslaget, før det er å anse som et endelig forslag fra Sør-Øst politidistrikt.

Totalt i de tre fylkene foreslås 21 lensmannskontor nedlagt.